Ktorá ceruzka Apple Pencil funguje s vaším iPadom?
Pozrite sa, ktorá ceruzka Apple Pencil funguje s ktorým iPadom.
Apple Pencil (1. generácia)
Ceruzku Apple Pencil (1. generácia) možno používať s týmito modelmi iPadu:
- iPad Air (3. generácia)
- iPad mini (5. generácia)
- 12,9-palcový iPad Pro (1. alebo 2. generácia)
- 10,5-palcový iPad Pro
- 9,7-palcový iPad Pro
- iPad (6. generácia)
Apple Pencil (2. generácia)
Ceruzku Apple Pencil (2. generácia) možno používať s týmito modelmi iPadu:
- 12,9-palcový iPad Pro (3. generácia)
- 11-palcový iPad Pro
Neviete, ktorý model iPadu máte? Zistite to.
Spárovanie ceruzky Apple Pencil (1. generácia) s iPadom
Ak máte ceruzku Apple Pencil (1. generácia), odstráňte vrchnák a zapojte ceruzku do konektora Lightning na iPade.
Keď sa zobrazí tlačidlo Spárovať, klepnite naň.
Keď spárujete ceruzku Apple Pencil, zostane spárovaná, až kým nereštartujete iPad, nezapnete režim lietadlo alebo ceruzku nespárujete s iným iPadom. Keď budete chcieť ceruzku Apple Pencil znova používať, stačí ju jednoducho spárovať.
Zistite, ako postupovať, ak sa ceruzka Apple Pencil nedá spárovať alebo pripojiť.
Spárovanie ceruzky Apple Pencil (2. generácia) s iPadom
Ak máte ceruzku Apple Pencil (2. generácia), priložte ju k magnetickému konektoru na bočnej strane iPadu Pro:
Zistite, ako postupovať, ak sa ceruzka Apple Pencil nedá spárovať alebo pripojiť.
Používanie ceruzky Apple Pencil
Pomocou ceruzky Apple Pencil môžete písať, pridávať značky a kresliť vo vstavaných aplikáciách a aplikáciách z obchodu App Store. V niektorých aplikáciách, napríklad v Poznámkach, môžete pomocou ceruzky Apple Pencil kresliť a skicovať.
Kreslenie alebo skicovanie v aplikácii Poznámky:
- Otvorte aplikáciu Poznámky.
- Klepnite na ikonu a vytvorte novú poznámku.
- Ak chcete kresliť, klepnite na ikonu . Ak sa ikona nezobrazuje, aktualizujte aplikáciu Poznámky. Ak chcete skicovať, klepnite na ikonu a potom na položku Pridať kresbu.
- Začnite kresliť alebo skicovať. Môžete si vybrať z viacerých nástrojov na kreslenie a farieb. Ak urobíte chybu, môžete prepnúť na zmizík. Pri kreslení alebo skicovaní môžete nakláňaním ceruzky Apple Pencil tieňovať čiary a pritlačením kresliť tmavšie čiary.
Ak ceruzkou Apple Pencil kreslíte v blízkosti okraja obrazovky, systém iOS neaktivuje ovládacie centrum, centrum hlásení ani multitasking. Môžete kresliť kdekoľvek na obrazovke bez toho, aby vás čokoľvek rušilo.
Na ceruzke Apple Pencil (2. generácia) môžete dvojitým klepnutím na spodnú časť ceruzky rýchlo prepnúť späť na naposledy používaný nástroj. Ak chcete zmeniť nastavenia dvojitého klepnutia, prejdite do menu Nastavenia > Apple Pencil a vyberte si z nasledujúcich možností:
- Prepínať medzi aktuálnym nástrojom a zmizíkom
- Prepínať medzi aktuálnym a predchádzajúcim nástrojom
- Zobraziť paletu farieb
- Vypnuté
Dvojité klepnutie funguje len v podporovaných aplikáciách, ako sú napríklad Poznámky.
Nabíjanie ceruzky Apple Pencil (1. generácia)
Ak chcete nabiť ceruzku Apple Pencil (1. generácia), zapojte ju do konektora Lightning na iPade. Môžete ju nabíjať aj pomocou USB nabíjačky a napájacieho adaptéra pre ceruzku Apple Pencil, ktorý ste s ceruzkou dostali. Bez ohľadu na to, ku ktorému zdroju napájania ceruzku Apple Pencil pripojíte, nabije sa rýchlo.
Informácie o zostávajúcej energii batérie ceruzky Apple Pencil nájdete v zobrazení Widgety na iPade.
Ceruzka Apple Pencil (1. generácia) funguje s iPadom Air (3. generácia), iPadom mini (5. generácia), 12,9-palcovým iPadom Pro (1. alebo 2. generácia), 10,5-palcovým iPadom Pro, 9,7-palcovým iPadom Pro a iPadom (6. generácia).
Nabíjanie ceruzky Apple Pencil (2. generácia)
Ak chcete nabiť ceruzku Apple Pencil (2. generácia)1, uistite sa, že máte na iPade zapnuté rozhranie Bluetooth. Potom ceruzku Apple Pencil priložte k magnetickému konektoru v strede pravej strany iPadu.2
Informácie o zostávajúcej energii batérie ceruzky Apple Pencil nájdete v zobrazení Widgety na iPade.
- Ceruzka Apple Pencil (2. generácia) funguje s 12,9-palcovým iPadom Pro (3. generácia) a 11-palcovým iPadom Pro.
- Ak nabíjate ceruzku Apple Pencil (2. generácia) pomocou iPadu Pro a je neďaleko zariadenie na odomknutie auta bez použitia kľúča (bezkontaktný kľúč), môže dochádzať k rušeniu signálu, ktoré vám zabráni odomknúť auto pomocou tohto zariadenia. Ak sa to stane, iPad Pro môžete jednoducho premiestniť preč od bezkontaktného kľúča alebo ceruzku Apple Pencil z iPadu Pro vybrať a uložiť ju osobitne. Keď sa ceruzka Apple Pencil donabíja, rušenie signálu prestane.
Ceruzka Apple Pencil sa nedá spárovať s iPadom
- Skontrolujte, či je ceruzka Apple Pencil priložená strednou časťou k magnetickému konektoru na pravom okraji iPadu.
- Reštartujte iPad a znova sa pokúste vykonať párovanie.
- Prejdite do menu Nastavenia > Bluetooth a uistite sa, že je zapnuté rozhranie Bluetooth.
- Na tej istej obrazovke vyhľadajte ceruzku Apple Pencil v časti Moje zariadenia. Ak sa zobrazuje, klepnite na ikonu . Potom klepnite na položku Odstrániť toto zariadenie.
- Pripojte ceruzku Apple Pencil k iPadu a klepnite na tlačidlo Spárovať, ktoré sa zobrazí po niekoľkých sekundách.
- Ak sa tlačidlo Spárovať nezobrazí, počkajte minútu, kým sa ceruzka Apple Pencil nabije. Potom sa ceruzku Apple Pencil znova pokúste pripojiť a počkajte na zobrazenie tlačidla Spárovať.
- Ak sa tlačidlo Spárovať stále nezobrazuje, obráťte sa na podporu spoločnosti Apple.
Ďalšie informácie
- Pomocou funkcie Značky môžete ceruzkou Apple Pencil pridávať na iPade kresby, text a tvary.
- Prečítajte si, ako rýchlo vytvoriť novú poznámku zo zamknutej plochy alebo ako pokračovať v práci na poslednej poznámke.